3.7.87 De Europæiske Fællesskabers Tidende Nr.L 183/19 RÅDETS FORORDNING (EØF) Nr. 1921/87 af 2. juli 1987 om ændring af forordning (EØF) nr. 1491/85 om fastsættelse af særlige foranstaltninger for sojabønner RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 43, under henvisning til forslag fra Kommissionen Ø, under henvisning til udtalelse fra Europa-Parlamentet (?), under henvisning til udtalelse fra Det Økonomiske og Sociale Udvalg (), og ud fra følgende betragtning: I de seneste år er produktionen af sojabønner i Fælles- skabet steget usædvanlig hurtigt; det er hensigtmæssigt, at produktionen af de pågældende bønner udvikler sig langsommere og mere regelmæssigt; med henblik herpå bør der indføres en ordning, ved hvilken støttebeløbet og minimumsprisen ved overskridelse af en vis maksimal ga- rantimængde formindskes med et beløb, hvorved der er taget hensyn til overskridelsens omfang; Rådets forord- ning (EFØF) nr. 1491/85 (?) bør derfor ændres — UDSTEDT FØLGENDE FORORDNING: Artikel 1 I forordning (EØF) nr. 1491/85 indsættes følgende arti- kel: »ÅArtikel 3a 1. —Rådet fastsætter efter fremgangsmåden i trakta- tens artikel 43, stk. 2, årligt og første gang for pro- duktionsåret 1987/88 en maksimal garantimængde for sojabønner produceret i Fællesskabet. 2. Den maksimale garantimængde for sojabønner fastlægges under hensyntagen til produktionen i en referenceperiode og til den forventede udvikling i efterspørgslen. 3. Såfremt den inden begyndelsen af produktions- året anslåede produktion af sojabønner overstiger den maksimale garantimængde for det pågældende produkt og produktionsår, nedsættes støtten med incidensen på målprisen af en koefficient, der står i forhold til overskridelsens størrelse. For produktionsåret 1987/88 kan denne nedsættelse af støttebeløbet dog højst udgøre 10 % af målprisen. Hvis anvendelsen af det foregående afsnit på den fak- tiske produktion i stedet for den inden begyndelsen af produktionsåret anslåede produktion ville medføre en nedsættelse af støttebeløbet, der er forskellig fra den, der er blevet foretaget, tilpasses den maksimale garantimængde for det følgende produktionsår for at tage hensyn til dette forhold. 4. —Anvendes stk. 3, nedsættes minimumsprisen med samme beløb som det, hvormed støtten er nedsat. 5. Rådet fastsætter med kvalificeret flertal på for- slag af Kommissionen reglerne for fastlæggelsen af den i stk. 3, første afsnit, omhandlede koefficient. 6. Gennemførelsesbestemmelserne til denne artikel fastsættes efter fremgangsmåden i artikel 38 i Rådets forordning nr. 136/66/EØF.« Artikel 2 Denne forordning træder i kraft på dagen for offentlig- gørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 2. juli 1987. () EFT nr. C 89 af 3. 4. 1987, s. 30. (?) EFT nr. C 156 af 15. 6. 1987. () EFT nr. C 150 af 9. 6. 1987, s. 8. () EFT nr. L 151 af 10. 6. 1985, s. 15. På Rådets vegne K. E. TYGESEN Formand